CELEX: 62011CA0176
Language: el
Date: 2012-07-12 00:00:00
Title: Υπόθεση C-176/11: Απόφαση του Δικαστηρίου (τέταρτο τμήμα) της 12ης Ιουλίου 2012 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — HIT hoteli, igralnice, turizem dd Nova Gorica, HIT LARIX, prirejanje posebnih iger na sreco in turizem dd κατά Bundesminister für Finanzen (Άρθρο 56 ΣΛΕΕ — Περιορισμός της ελεύθερης παροχής υπηρεσιών — Τυχερά παίγνια — Ρύθμιση κράτους μέλους η οποία απαγορεύει τη διαφήμιση εγκατεστημένων σε άλλα κράτη μέλη καζίνο, όταν το επίπεδο έννομης προστασίας των παικτών στα εν λόγω κράτη μέλη δεν είναι ισοδύναμο με το εθνικό επίπεδο προστασίας — Δικαιολόγηση — Επιτακτικοί λόγοι γενικού συμφέροντος — Αναλογικότητα)

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/13
            
         Απόφαση του Δικαστηρίου (τέταρτο τμήμα) της 12ης Ιουλίου 2012 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — HIT hoteli, igralnice, turizem dd Nova Gorica, HIT LARIX, prirejanje posebnih iger na sreco in turizem dd κατά Bundesminister für Finanzen
   (Υπόθεση C-176/11) (1)
   
   (Άρθρο 56 ΣΛΕΕ - Περιορισμός της ελεύθερης παροχής υπηρεσιών - Τυχερά παίγνια - Ρύθμιση κράτους μέλους η οποία απαγορεύει τη διαφήμιση εγκατεστημένων σε άλλα κράτη μέλη καζίνο, όταν το επίπεδο έννομης προστασίας των παικτών στα εν λόγω κράτη μέλη δεν είναι ισοδύναμο με το εθνικό επίπεδο προστασίας - Δικαιολόγηση - Επιτακτικοί λόγοι γενικού συμφέροντος - Αναλογικότητα)
   2012/C 287/21
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   HIT hoteli, igralnice, turizem dd Nova Gorica, HIT LARIX, prirejanje posebnih iger na sreco in turizem dd
   
      κατά
   
   Bundesminister für Finanzen
   
      Αντικείμενο
   
   Αίτηση για την έκδοση προδικαστικής αποφάσεως — Verfassungsgerichtshof — Ερμηνεία των άρθρων 56 ΣΛΕΕ επ. — Ελεύθερη παροχή υπηρεσιών — Τυχερά παίγνια — Κανονιστική ρύθμιση κράτους μέλους απαγορεύουσα, στην επικράτειά του, τη διαφήμιση για τα καζίνο που είναι εγκατεστημένα σε άλλα κράτη μέλη, εάν το επίπεδο νόμιμης προστασίας των παικτών στα εν λόγω κράτη δεν θεωρείται ισοδύναμο προς το επίπεδο προστασίας που διασφαλίζεται στην ημεδαπή
   
      Διατακτικό
   
   Το άρθρο 56 ΣΛΕΕ πρέπει να ερμηνευθεί υπό την έννοια ότι δεν αντίκειται στην κανονιστική ρύθμιση κράτους μέλους βάσει της οποίας η διαφήμιση για σκοπούς προωθήσεως στο εν λόγω κράτος μέλος επιχειρήσεων καζίνο εγκατεστημένων σε άλλο κράτος μέλος επιτρέπεται υπό την προϋπόθεση και μόνον ότι οι έννομες διατάξεις που ισχύουν στο έτερο αυτό κράτος μέλος στον τομέα της προστασίας των παικτών παρέχουν εγγυήσεις κατ’ ουσίαν ισοδύναμες με τις παρεχόμενες από τις αντίστοιχες έννομες διατάξεις που ισχύουν στο πρώτο κράτος μέλος.
   
      (1)  ΕΕ C 226 της 30.7.2011.